Obelių šventoriaus koplyčia

Obelių šventoriaus koplyčia – koplyčia Obeliuose, Rokiškio rajone, stovinti Šv. Onos bažnyčios šventoriuje nuo Dariaus ir Girėno gatvės pusės (kelio ).Obelių Šv. Onos parapija paneveziovyskupija.lt Priešais šventorių įsikūrusios miestelio kapinės.

1828 m. Obelių parapijos vizitacijos rašte įvertinta tuomet stovėjusios medinės bažnyčios prasta būklė, buvo nurodyta klebonui Pranciškui Klimčickui daryti remontą. Taip pat įvertinti pokyčiai šentoriaus aplinkoje. Aptvaras išliko medinis, o 1825 m. atnaujinti mūriniai vartai. Pastatyta aštuonkampė, tritarpsnė medinė varpinė. Dar vienas kontrastas bažnyčiai buvo mūrinė koplyčia (6×5×9 uolekčių dydžio). Taip buvo suformuotas savitas, uždaras ansamblis, kuriame išryškėjo bažnyčia. 1838 m. vysk. Andrius Benediktas Klongevičius leido laikyti mišias šventoriaus kampe pastatytoje mūrinėje koplyčioje.Povilas Spurgevičius. Obelių šv. Onos bažnyčia: istorija ir menas llt.lt

Koplyčia (kai kur nurodoma kaip koplyčia-mauzoliejusRokškio rajono sakralas. Obeliai. Koplyčia-mauzoliejus šventoriuje sakralas.lt, p. 610) šventoriuje stovi šiauriniame tvorų kampe. Šventorius netaisyklingo keturkampio plano, aptvertas akmenų mūro tvora. Koplyčia nesudėtingų neogotikinių formų, artimų bažnyčios architektūrai ir išorės apdailai.Marija Rupeikienė. Obelių ir Kriaunų apylinkių sakralinių pastatų kompleksų architektūra versme.lt 720, 721 p. Koplyčios pastatas vientiso tūrio, stačiakampio plano, su medinėmis dvivėrėmis durimis. Sumūrytas iš plytų, tinkuotas, dengtas trišlaičiu skardos stogu. Koplyčios kampus žymi piliastrai, pastogę juosia profiliuotas karnizas. Priekinio fasado trikampiame frontone įrengtas arkinis langelis. Frontono šoniniuose kampuose kyla kvadratinio skerspjūvio bokšteliai, užbaigti piramidiniais stogeliais, o viršuje – arkinis frontonėlis su kryžiumi. Šoniniuose fasaduose yra po vieną smailiaarkį langą.

 Šaltiniai 

Kategorija:Rokiškio rajono koplyčios
Kategorija:Obeliai